Euroopa Liidu Teataja L 336 , 23/12/2003 Lk 0025 - 0026



Komisjoni määrus (EÜ) nr 2269/2003, 22. detsember 2003, teatavate Islandist pärit, nõukogu määrusega (EÜ) nr 3448/93 hõlmatud põllumajandustoodete töötlemisel saadud kaupade Euroopa Ühendusse importimise suhtes kohaldatava tariifikvoodi avamise kohta aastaks 2004 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 6. detsembri 1993. aasta määrust (EÜ) nr 3448/93, milles sätestatakse põllumajandustoodete töötlemisel saadud teatavate kaupadega kauplemise kord, [1] viimati muudetud määrusega (EÜ) nr 2580/2000, [2] eriti selle artikli 7 lõiget 2, võttes arvesse nõukogu 21. juuni 1999. aasta otsust 1999/492/EÜ ühelt poolt Euroopa Ühenduse ja teiselt poolt Islandi Vabariigi vahel Euroopa Majandusühenduse ja Islandi Vabariigi vahelise lepingu [3] protokolli nr 2 käsitleva kokkuleppe sõlmimise kohta kirjavahetuse teel, eriti selle artiklit 2, ning arvestades järgmist: (1) Ühelt poolt Euroopa Ühenduse ja teiselt poolt Islandi Vabariigi vahel Euroopa Majandusühenduse ja Islandi Vabariigi vahelise lepingu protokolli nr 2 käsitlevas kirjavahetuse teel sõlmitud kokkuleppes, mis kiideti heaks otsusega 1999/492/EÜ, sätestatakse iga-aastased tariifikvoodid suhkrukondiitritoodete ning šokolaadi ja muude kakaod sisaldavate toiduainete impordiks Islandist. Need kvoodid tuleb avada aastaks 2004. (2) Komisjoni 2. juuli 1993. aasta määrusega (EMÜ) nr 2454/93, millega nähakse ette rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, [4] viimati muudetud määrusega (EÜ) nr 1335/2003, [5] sätestatakse tariifikvootide haldamise eeskirjad. On asjakohane ette näha, et käesoleva määrusega avatud tariifikvoote hallatakse nende eeskirjade kohaselt. (3) Käesoleva määrusega ettenähtud meetmed on kooskõlas I lisas loetlemata töödeldud põllumajandustoodetega kauplemise horisontaalküsimusi käsitleva korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Lisas loetletud Islandist pärit kaupade suhtes kohaldatakse 1. jaanuarist kuni 31. detsembrini 2004 kõnealuses lisas sätestatud tollimakse selles nimetatud aastakvoodi piires. Artikkel 2 Artiklis 1 nimetatud tariifikvoote haldab komisjon vastavalt määruse (EMÜ) nr 2454/93 artiklitele 308a, 308b ja 308c. Artikkel 3 Käesolev määrus jõustub kolmandal päeval pärast selle avaldamist Euroopa Liidu Teatajas. Seda kohaldatakse alates 1. jaanuarist 2004. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. detsember 2003 Komisjoni nimel komisjoni liige Erkki Liikanen [1] EÜT L 318, 20.12.1993, lk 18. [2] EÜT L 298, 25.11.2000, lk 5. [3] EÜT L 192, 24.7.1999, lk 47. [4] EÜT L 253, 11.10.1993, lk 1. [5] ELT L 187, 26.7.2003, lk 16. -------------------------------------------------- LISA Jrk | CN-kood | Kirjeldus | Kvoot | Kohaldatav tollimaksumäär | 09.0799 | 17049010170490301704905117049055170490611704906517049071170490751704908117049099 | Suhkrukondiitritooted (k.a valge šokolaad), mis ei sisalda kakaod ja kuuluvad CN-kvoodi 170490 alla | 500 tonni | 50 % kolmandate riikide suhtes kohaldatavast tollmaksumäärast, kuni 35,15 eurot/100 kg | 18063210180632901806901118069019180690311806903918069050180690601806907018069090 | Šokolaad ja muud toiduained, mis sisaldavad kakaod ja kuuluvad CN-koodide 180632 ja 180690 alla | 190531111905311919053130190531911905319919053211190532191905329119053299 | Magusad küpsised; vahvlid ja lehtvahvlid | --------------------------------------------------